Imtella' Jannar 7, 2021 - Aġġornata 7 Ta' Jannar, 2021 3:14pm Donald Trump ġie bblukkat minn fuq Twitter u Facebook waqt li l-partitarji tiegħu kienu qed jipprotestaw b'mod vjolenti fil-Capitol. Kemm minn fuq Instagram kif ukoll minn YouTube tneħħew xi filmati minn tiegħu fejn jindirizza lill-partitarji. Fi tweet partikolari, Trump jesprimi l-imħabba tiegħu lejn il-partitarji u ddeskrivihom bħala patrijotti qalbiena. Trump qed jibqa' jsostni li kien hemm it-tbagħbis fl-għadd tal-voti u li l-elezzjoni presidenzjali ntrebħet minnu u mhux minn Joe Biden.